b'\n_START_ARTICLE_\nJeffrey Bezos\n_START_SECTION_\nBiografia\n_START_PARAGRAPH_\nJeffrey Bezos va estudiar Enginyeria El\xc3\xa8ctrica i Inform\xc3\xa0tica a la Universitat de Princeton on es va graduar el 1986. Va treballar per una companyia de fibra \xc3\xb2ptica i despr\xc3\xa9s a Wall Street._NEWLINE_Jeffrey Bezos va realitzar diferents treballs relacionats amb la seva professi\xc3\xb3, per\xc3\xb2 no va ser fins a l\'any 1994 que es va dedicar a fer-se cam\xc3\xad, fundant la llibreria en l\xc3\xadnia anomenada Cadabra.com, llan\xc3\xa7ada oficialment el 16 de juliol de 1995, amb una inversi\xc3\xb3 inicial de 300 mil d\xc3\xb2lars._NEWLINE_Aquell primer projecte, que encara no havia estat anomenat Amazon, va tenir la seva primera oficina al garatge d\'una casa que havien llogat Jeff i la seva dona Mackenzie a la ciutat de Seattle. All\xc3\xa0 van instal\xc2\xb7lar els tres servidors amb els quals van comen\xc3\xa7ar a processar la informaci\xc3\xb3 del lloc.\n_START_SECTION_\nCarrera\n_START_PARAGRAPH_\nDespr\xc3\xa9s de graduar a Princeton el 1986, Jeffrey Bezos va treballar a Wall Street, al camp de la inform\xc3\xa0tica. Despr\xc3\xa9s va treballar en la construcci\xc3\xb3 d\'una xarxa pel comer\xc3\xa7 internacional d\'una companyia coneguda com a Fitel. El seg\xc3\xbcent va treballar en Bankers Trust, on es va convertir en vicepresident. M\xc3\xa9s tard va treballar tamb\xc3\xa9 en ci\xc3\xa8ncies de la computaci\xc3\xb3 per DE Shaw & Co.\n_START_SECTION_\nAmazon.com\n_START_PARAGRAPH_\nJeffrey Bezos va fundar Amazon.com el 1994 despr\xc3\xa9s de fer la redacci\xc3\xb3 del pla de negoci en un viatge a trav\xc3\xa9s del pa\xc3\xads des de Nova York a Seattle. Inicialment va crear l\'empresa al seu garatge._NEWLINE_Segons Forbes, les accions d\'Amazon "van desafiar la gravetat" el 2011, saltant del 55% i sumant $6.500.000.000 de valor net Jeffrey Bezos._NEWLINE_Durant l\'any 2007, la companyia Amazon va llan\xc3\xa7ar un nou dispositiu electr\xc3\xb2nic denominat Kindle, i la particularitat residia a haver estat especialment dissenyat per llegir llibres digitals. Poc temps va passar perqu\xc3\xa8 finalment aquest nou gadget d\'Amazon demostr\xc3\xa9s la seva gran utilitat per als amants de la lectura, oferint les prestacions necess\xc3\xa0ries per cobrir els requeriments dels usuaris.\n_START_SECTION_\nBlue Origin\n_START_PARAGRAPH_\nEl 2000, Jeffrey Bezos va fundar Blue Origin, una companyia de llan\xc3\xa7ament de vols espacials tripulats, en part com a resultat de la seva fascinaci\xc3\xb3 pels viatges espacials._NEWLINE_La companyia es va mantenir en secret durant alguns anys, fins que es va donar a con\xc3\xa8ixer p\xc3\xbablicament l\'any 2006, quan la compra d\'un considerable terreny a l\'oest de Texas pel llan\xc3\xa7ament i la instal\xc2\xb7laci\xc3\xb3 de prova.\n_START_SECTION_\nThe Washington Post\n_START_PARAGRAPH_\nEl 5 d\'agost de 2013, Jeffrey Bezos va anunciar la compra de The Washington Post per $ 250 milions en efectiu. La venda va ser personal de Bezos. Amazon.com no va estar-hi involucrada. _NEWLINE_Durant vuit d\xc3\xa8cades, la possessi\xc3\xb3 The Washington Post ha estat en mans dels seus fundadors, la fam\xc3\xadlia Graham. Segons va explicar aquesta cap\xc3\xa7alera, les negociacions es van realitzar amb el m\xc3\xa0xim secret. La decisi\xc3\xb3 es va prendre despr\xc3\xa9s que en els \xc3\xbaltims temps l\'edici\xc3\xb3 en paper no va poder escapar de les turbul\xc3\xa8ncies financeres que van envoltar els mitjans de premsa escrita.'